Bàrd Bharbhais

Bha Dòmhnall Chràisgein (“Dòmhnall MacDhòmhnaill”, “Dòmhnall Dòmhnallach”, “Bàrd Bharbhais”) (1861-1916) ’na bhàrd agus ’na ghobha.  Rugadh e ann an Gabhsann ach ghluais iad gu Dail bho Dheas, ann an sgìre Nis,Leòdhas, goirid as dèidh don t-sluagh ann an Gabhsann a bhi air am fuadach às a bhaile sin.  S e clachair - agus bàrd - a bha 'na athair fhèin agus 's e goibhneachd a dh'ionnsaich Dòmhnall ann an Steòrnabhagh nuair a bha e 18. Chaidh e an uairsin a Dheimhidh, deas air Inbhir Nis, a dh'obair agus is ann an-sin a rinn e a' chiad òran, Òran na Lice.

Thill e air ais a Leòdhas agus chaidh e a Bharbhas, airson coimhead as dèidh a sheannair.  Stèidhich e ceardach an sin.  Bha e pòsda dà thuras, agus bha an dithis bhean à Barbhas. Cha do dh'fhàs e ainmeil mar bhàrd gus an do thill e a Leòdhas.

Bha aon leanabh (Fionnlagh) aig Dòmhnall, leis a chiad bhean. Chaidh Fionnlagh agus a' bhean air imrich gu Manitoba. 

 Ceanglaichean a-mach 
 GRD: Bàrd Bharbhais (Dòmhnall MacDhòmhnaill)
 Tobar an Dualchais: Tachartas a thug air Bàrd Bharbhais 'Òran na Lice' a dhèanamh
 BBC: Bliadhna nan Òran: Eilean mo Ghaoil, le Dòmhnall Dòmhnallach (Bàrd Bharbhais)
 BBC: Bliadhna nan Òran: Bàthadh Dhail, le Dòmhnall Dòmhnallach (Bàrd Bharbhais)

Roinn-seòrsa:Bàird Ghàidhlig
Roinn-seòrsa:Daoine à Alba